Kantik ar Baradoz

Kantik ar Baradoz (berraet en Baradoz) pe Jezuz, pegen braz 've https://www.kan-iliz.com/kantik-ar-baradoz-jezuz-pegen-braz/ zo ur c'hantik brezhonek e yezh Treger.
 Istor 
Hervez hengoun ar vretoned e vije bet savet ar c'hantik brudet gant Sant Erwan, hag adsavet nebeut gant Dom Mikael an Noblez http://www.mementoslangues.fr/Breton/KantikArBaradoz.pdf.
 DiskanJezus pegen braz e
Plijadur an ine
Pa vev e gras Doue,
Hag en e garante ! Kan1.
Bèr kavan an amzer
hag ar poaniou dister
O sonjal de ha noz
E gloar ar baradoz.2.
Pa zellan en envo
Etrezek ma gwir vro,
Nijal di e karfen
Evel eur goulmik wen.3.
Gant joa e c'hortozan
An termen divezan,
Hast am euz da welet
Jezus ma gwir bried.4.
Kenkent ha ma vezo
Torret ma chadeno
Me a zavo en èr
Evel eun alc'houeder.5.
Pa vin uz d'an douar,
Traouien leun a c'hlac'har,
Neuze me rei eur zel
Ouz ma bro Breiz-Izel.6.
D'ezi me a laro  
Kenavo d'id, ma bro,
Nag a daerou skuillet
Enoud, bro veniget !7.
Kenavo da viken,
Paourente hag anken,
Kenavo pec'hejou,
Trubuil ha klenvejou !8.
Goude tol ar maro
Joaüz me a gano ;
Torret eo ma chaden
Libr on da virviken !9.
 A bep tu pa zellin
Kement tra a welin
 A rei d'amn daoulagad
Ha d'am c'halon mil vad.10.
Doriou ar Baradoz
Digor ouz ma gortoz,
Ar zent, ar zentezet,
War o zron azeet.11.
Me vo digemeret
E pales an Drindet
E-kreiz an enoriou
Hag ar meulodiou.12.
Me hello, evit mad,
Gwelet Doue an Tad
Gand e Vab Eternel
Hag ar Speret-Santel.13.
 Me a welo Jezuz,
'N eur c'hoarzin dudius
O lakat war ma fen
Eur gaer a gurunen.14.
Pegen dous vo klevet
E vouez d'in o laret 
« Deut zervijer fîdel,
« Deut d'ar gloar eternel.15.
« Euz beret an iliz
« ho korf, bev war e giz,
« Aman, hep pel dale,
« A vo douget ive.16.
« C'houi zo em Barados
« Evel eur blanten roz,
« A zivleun d'ar mare
« Hag a vleun adare.17.
« Evel eul lilien
« Ken kaer en he zae wen
« E kornik eul liors,
« Ez oc'h e kreiz ma fors »18.
Evit poaniou dister.
Evit ankeniou bèr,
Me vezo paêet mad
Gant Doue ma gwir Dad.19.
Em ol boaniou kalet,
A gorf pe a spered,
Me zonjo de ha noz
E gloar ar barados.
 Notennoù ha daveennoù 

 Liammoù diavaez 

 YouTube

Rummad:Kantikoù brezhonek